**Informació actualitzada a 22 de juny amb l’entrada en la fase de represa ó nova normalitat.**

**CAMPUS DE BÀSQUET SARRIÀ DE TER**

**L’Unigirona** **CB** com a entitat organitzadora amb la col·laboració de l’Ajuntament de Sarrià de Ter us donem la benvinguda i us agraïm un any més la vostra confiança.

A continuació us detallem una sèrie d’informacions que poden ser del vostre interès. Teniu informació més detallada, protocols de salut, mesures COVID 19, al web [www.unigirona.cat](http://www.unigirona.cat) i també a <https://www.estiuamblleure.cat/ca/consells-per-a-les-families/>

**1** .**INSCRIPCIÓ.**

En la present edició hem modificat el procés d’inscripció per adaptar-ho a les mesures sanitàries per fer front al COVID 19, us el detallem a continuació:

1. A partir del 21 de juny consulta a l’organització si hi ha places disponibles. T’atendrem a qualsevol dels emails: direcció@unigirona.cat i promocio@unigirona.cat
2. Descarrega’t el formulari d’inscripció al web [www.unigirona.cat](http://www.unigirona.cat) i emplena’l amb les vostres dades. (Amb l’Adobe acrobat el podràs editar i escriure a sobre). Llegeix atentament el qüestionari sanitari i els requisits de prevenció davant el COVID 19 per poder participar. És obligatòria la signatura a la declaració responsable per part dels pares dels participants, a més de l’autorització per participar a l’activitat.
3. Efectua el pagament del total de l’activitat via transferència bancària al Nº de CC Unigirona: Caixabank ES25 2100 9046 9602 0008 4318
4. Envia el formulari, el justificant de pagament, foto de la targeta sanitària i el llibre de vacunes a promocio@unigirona.cat . Si no tens altra opció t’atendrem personalment a les oficines del club al pavelló de Girona Fontajau, (obligatori mascareta i complint les mesures sanitàries corresponents).
5. Una vegada complerts els tràmits us confirmarem la plaça definitiva.

**Condicions de devolució:**

-Els 30€ de paga i senyal no es retornaran en el cas que no s’acabi de formalitzat la inscripció per causes particulars dels inscrits.

-En el cas de declaració de l’estat d’alarma ó de retrocés en la fase de desescalada per part de les autoritats sanitàries en les que no s’autoritzi la realització de les activitats d’estiu per infants, es retornaran íntegrament tots els imports rebuts per part del club, (a excepció de les comissions bancàries, si fos el cas).

-Una vegada començada l’activitat, en el cas d’haver d’aplicar mesures de confinament per simptomatologia de COVID 19, ó contacte amb diagnosticats positius, el club efectuarà la devolució de l’import corresponent al servei no prestat, (la part proporcional segons els dies que no farà activitat).

**2.ESPAIS.**

Farem servir el pavelló municipal de Sarrià de Ter i la piscina municipal al costat del centre cívic La Cooperativa. El servei de menjador es realitzarà en una zona condicionada al mateix pavelló de Sarrià de Ter. Cada grup de convivència farà servir un espai propi, sense contacte amb els altres grups.

**3. ENTRADES / SORTIDES.**

-Es prega evitar les aglomeracions de públic.

-L’horari d’entrada es flexibilitza, des de les 8’45h a les 9’05h. A les sortides si us plau sigueu puntuals.

-És obligatori l’ús de la mascareta a l’entrada i sortida de l’activitat, tan pel participant com dels familiars que el venen a recollir.

-Les entrades i sortides haurà una porta específica tant per entrar com per sortir. Es prega a les famílies que esperin fora.

-S’efectuarà un control de temperatura a l’accés a la instal·lació i un registre diari de la temperatura de tots els participants. Recordeu que és important que preneu la temperatura a casa cada matí per evitar riscos innecessaris.

-Si el vostre fill/a pot sortir sol, ens heu d’autoritzar per escrit.

 **4. QUÈ CAL PORTAR.**

-Una mascareta posada i es recomana tenir una altra de recanvi.

-Roba esportiva.

-Obligatori portar motxil·la amb els estris personals.

-Calçat específic de bàsquet.

-Esmorzar i aigua, (cantimplora o ampolla).Aquest any és important ja que no podran compartir l’aigua amb els companys.

-Dies de piscina, cal que portin banyador, xancles, tovallola i crema solar.

-Mòbils: pels nois/es més grans que venen sols i porten mòbil, és obligatori tenir-ho apagat durant la durada de l’activitat. En cas d’ús necessari s’ha de demanar permís al seu monitor/a.

**5. SERVEI DE MENJADOR.**

Oferirem el servei a través de Catering Vilanova SL. Uns dies abans penjarem el menú previst al tauler d’anuncis i si ens ho demaneu el podem fer arribar per mail.

-En cas d’al·lèrgia o intolerància alimentària, cal que ens ho feu saber a través del qüestionari sanitari i no està de més que aviseu personalment al coordinador del casal.

Pels inscrits amb l’opció de matí i tarda sense dinar, hi ha la possibilitat de fer àpats en dies determinats, amb un preu de 8€/dia.

**6. PISCINA.**

Farem servir la piscina municipal de Sarrià de Ter, 2 dies per setmana, DILLUNS I DIMECRES  de 11:15 a 12:30 h. El primer dilluns dia 29 de juny no hi haurà piscina. La resta de dies els monitors ho recordaran als participants el dia abans. El desplaçament entre pavelló i piscina, uns 10 minuts, es realitzarà a peu. La piscina disposa d’un socorrista municipal. Tots els grups aniran acompanyats en tot moment pels seus respectius monitors.

**7. SALUT**

El campus té contractada una assegurança d’accidents que inclou la responsabilitat civil amb la Fundació de Pere Tarrés, Grup Catalana Occident, que cobreix l’atenció mèdica en cas d’incidents en el transcurs de l’activitat. L’assegurança cobreix la primera visita i l’atenció sanitària a un centre mèdic (també intervencions quirúrgiques si fos necessari). El posterior seguiment correspon als pares a través de SS o les seves pòlisses de salut privades.

El centre recomanat és:

-Clínica Girona, C/ Joan Maragall, 26,  17002 Girona 972 210 400

El protocol que seguim en cas d’accident, és el següent:

-Primera atenció per part dels responsables de salut de l’activitat, que farà una primera exploració i valorarà el procediment a seguir .

-comprovació de la fitxa sanitària corresponent amb l’estat de salut, medicacions i al·lèrgies.

-En cas que considerem que es requereix atenció mèdica i trasllat a un centre mèdic especialitzat, es trucarà als telèfons que ens heu facilitat en el qüestionari sanitari.

-Si no es trobés a ningú en aquests telèfons o no poguéssiu venir, trucaríem al 112 per sol·licitar assistència i procediríem al trasllat de l’accidentat a l’Hospital Josep Trueta, molt a prop del pavelló. El nen/a sempre anirà acompanyat per personal del campus.

-Si veniu a recollir el nen/a personalment, podeu escollir a quin centre mèdic portar-lo.

En principi no es subministrarà cap medicament per part dels monitors en l’horari de l’activitat, si fos estrictament necessari cal que ens signeu una autorització, especificant el medicament, horari, dosi, etc.

MESURES COVID 19

Per poder participar al campus, els inscrits han de complir els següents requisits per a preservar la salut del grup, com són:

-Absència de malaltia i de simptomatologia compatible amb la COVID 19, (febre, tos, dificultat respiratòria, malestar, diarrea...) o amb qualsevol altre quadre infecciós. Per a reincorporar-se de nou a l’activitat els infants han d’estar asimptomàtics durant 48h en el cas de simptomatologia no COVID 19 i 14 dies quan es tracti de simptomatologia compatible.

-No convivents o contacte estret amb positiu confirmat o simptomatologia compatible en els 14 dies anteriors.

-Calendari vacunal, es recomana tenir-ho actualitzat. NO és obligatori però si no està actualitzat s’haurà de presentar una declaració responsable per part de la família del participant. (Si la necessiteu tenim una declaració ja feta).

-En infants o adolescents amb patologies prèvies de base caldrà que siguin valorats pels serveis mèdics de manera individual la idoneïtats de participar en determinats tipus d’activitats, donat que son població de major risc enfront a la COVID 19.

**8. PLANNING GENERAL D’ACTIVITATS**

7’50h-9h: Servei despertador.

9h-11h: Sessió entrenament general.

11h: Break

11,15h-13h: Sessió entrenament específic. /Piscina.

13h: Sortida inscrits que no dinen al campus.

13h-15h Menjador

15h: Entrada inscrits que no dinen al campus.

15-17h: Sessió de tarda, campionats, partits.

17h Sortida de tarda.

**9. PROGRAMA**

El primer dia de cada torn, definirem els diferents grups de treball, tenint en compte l’edat i el nivell esportiu i farem l’assignació dels entrenadors a cada grup.

1. Treball específic de mecànica de tir. Desenvolupament dels diferents tipus de tirs.
2. Relació del tir amb els altres fonaments del joc, dribling, passades, entrades.

El programa d’entrenaments s’adaptarà a les recomanacions de les autoritats sanitàries en quant a ratios, distàncies de seguretat, grups de treball, etc.

A tot el material de lleure i esportiu se li aplicarà el tractament sanitari corresponent abans i després de cada activitat. Per més detalls consulteu els protocols de neteja a la web del club.

**10. ENTRENADORS**

La direcció està a càrrec d’en Xavi Fernàndez, ex-jugador professional de l’ACB i entrenador nacional per la FEB.

La coordinació esportiva anirà a càrrec de Xavier Torrent, conegut jugador gironí en actiu que ha competit en diverses categories LEB.

Els entrenadors dels diferents grups seran titulats com mínim de 2n nivell per la FCB.

Cada estiu comptem amb la visita de professionals del bàsquet en el transcurs del campus, tan jugadors/es com entrenadors/es professionals. Per la present edició tenim confirmada la presència de la Laia Palau en moments puntuals.

**12. CONTACTE I ATENCIÓ A LES FAMÍLIES**

Si teniu dubtes o ens voleu consultar alguna cosa ho podeu fer de forma telemàtica, a través de mail o whats app, teniu les dades de contacte a continuació.

Oficines Unigirona: 972 64 78 66

Pavelló de Sarrià de Ter: 972 172 102

Coordinador: Xavi Torrent, xatoba10@hotmail.com

Administració: Carla Jou 627 035 548, carla@unigirona.cat

Direcció: Xavi Fernández 607 84 59 11 direccio@unigirona.cat

Blog amb informació específica del campus:

**Gràcies**